|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Benedicte Helgesen Bergseng | | | Vår dato:  20.05.2015  Vårreferanse:  2015/32 | | Deres dato:    Deres referanse: | Restaurant-og-mat.png |
|  |  |  | |  | | |

Innkalling til rådsmøte nr. 3 2015

**Dato: 27.05.15**

**Tid: 09:00 – 14:00**

**Sted: NHO**

Dagsorden:

18.3.2015 Godkjenning av innkalling og dagsorden

19.3.2015 Godkjenning av referat fra rådsmøte nr. 2/2015

20.3.2015 Høring

21.3.2015 Læreplanendring om HMS og bransjekunnskap

22.3.2015 Oppdrag til de faglige rådene - bestemmelser om fagprøve

23.3.2015 Gjennomgang tilbudsstrukturen og utviklingsredegjørelse

24.3.2015 Deltakelse på konferanser høsten 2014

25.3.2015 Orienteringssaker

26.3.2015 Eventuelt

**18.3.2015 Godkjenning av innkalling og dagsorden**

**Forslag til vedtak:**

Godkjennes

**19.3.2015 Godkjenning av referat fra rådsmøte nr. 2/2015**

**Forslag til vedtak:**

Godkjennes

**20.3.2015 Høring**

**Høring – avvikling av matematikkfaget 2T i videregående opplæring**

Utdanningsdirektoratet sender med dette på høring forslag om å fjerne matematikk 2T fra matematikktilbudet på studieforberedende utdanningsprogram. Begrunnelsen for å fjerne matematikk 2T fra fagtilbudet, er at det har vært en sterk nedgang i elevtallet. Direktoratet foreslår at avviklingen trer i kraft fra 1.8.2016.

AU foreslår at rådet ikke avgir høringsuttalelse.

Høringsfristen er 20. august 2015.

Saksdokumenter (link):

* Høringsbrev:  
  <http://www.udir.no/Regelverk/Horinger/Saker-ute-pa-horing/Horing---avvikling-av-matematikk-2T-i-videregaende-opplaring/>

**Høring – forslag om endring i lov om offentlige anskaffelser**

Kunnskapsdepartementet har sendt på høring forslag om endring i lov om offentlige anskaffelser og tilhørende forskrifter som ledd i gjennomføring av tre nye anskaffelsesdirektiver.

Sekretariatet gjør oppmerksom på at høringen omhandler forslag til lærlingklausul. I høringsnotat 2 punkt 2.6.3 foreslår departementet å videreføre bestemmelsen om lærlingklausul men i en endret form. Det vises videre til omtale av dette i høringsnotat 1 til anskaffelsesloven punkt 3.5.

AU foreslår at rådet støtter opp om de foreslåtte endringene i høringen.

Høringsfristen er satt til 17.06.2015

Saksdokumenter (link):

* Høringsbrev: <https://www.regjeringen.no/nb/dokumenter/horing--endring-av-lov-om-offentlige-anskaffelser/id2401043/>

**23.3.2015 Gjennomgang av tilbudsstrukturen og utviklingsredegjørelse**

Rådet oppsummerer oppstartskonferansen 26. mai.

Status for arbeidet i rådets to arbeidsgrupper.

Saksdokumenter (vedlagt):

* Program for oppstartskonferanse 26. mai
* Referat fra møte i arbeidsgruppe om kokk- og servitørfag

**21.3.2015 Læreplanendring om HMS og bransjekunnskap**

AU har utviklet et nytt forslag til søknad. AU vil drøfte med rådet om søknaden bør sendes nå eller om vi vil avvente søknaden til gjennomgangen av tilbudsstrukturen. Rådet bør avvente saken om det kommer flere endringer i læreplanene.

Saksdokumenter:

* Søknad til læreplanendring HMS og bransjekunnskap

**22.3.2015 Oppdrag til de faglige rådene - bestemmelser om fagprøve**

Utdanningsdirektoratet viser til informasjon på fellesmøtet mellom SRY og faglige råd 26.3.2015 om direktoratets arbeid med gjennomgang av bestemmelsene om fagprøven, svenneprøven og kompetanseprøven. På møtet ble det varslet et oppdrag til de faglige rådene om å gi innspill på hvilke utfordringer rådene ser i forskrift til opplæringsloven §3-48 til §3-68.

Vedlagt oversendes forskriftens §3-48 til §3-68 samt oppdraget.

AU foreslår at rådet diskuterer særlig to saker:

* Dispensasjon for lærlinger som har strøket to ganger til fagprøve. Bakgrunn for saken er en henvendelse fra Lærlingkompaniet i Oslo.
* Antall dager brukt på å gjennomføre fag- og svenneprøve.

Frist er 29. mai 2015.

Saksdokumenter (vedlagt):

* Oppdrag til de faglige rådene
* Kap. 3 del VII Regelverk fag- og svenneprøve

**24.3.2015 Deltakelse på konferanser høsten 2015**

AU ber rådet diskutere deltakelse på konferanser og møter høsten 2015. Dette er:

* SAMLING 2: MAARUD GÅRD 26.-27.AUGUST

Udir inviterer til fellesmøte og samling mellom faglige råd og SRY på Maarud Gård i august. SRY samt ledere, nestledere og en tredje representant fra faglig råd inviteres. Vi ønsker også å invitere representanter fra de oppnevnte yrkesfaglige utvalgene. Utdanningsdirektoratet vil følge opp med mer informasjon.

Påmelding innen 1.juni.

* ARENA FOR KVALITET, BERGEN, 24.-25 NOVEMBER

Tematikk i år er samarbeid skole- og arbeidsliv. Utdanningsdirektoratet dekker som i fjor reisekostnader for opptil tre medlemmer fra hvert faglig råd. Overnatting og bevertning vil dekkes av konferansen. Udir sender ut informasjon når program og påmelding foreligger.

**25.3.2015 Orienteringssaker**

* Orientering fra Udir
* Resultater fra Lærlingundersøkelsen er for første gang publisert i Skoleporten. Lærlingundersøkelsen inneholder også spørsmål om i hvilken grad skolen var en god forberedelse til læretiden. Disse resultatene er fordelt etter hvilke skoler lærlingene gikk på før de ble lærlinger: <https://skoleporten.udir.no/personlig/ArtikkelVisning.aspx?ArtikkelId=119>
* Orientering fra rådsmedlemmer

Henvendelse fra Lærlingkompaniet om elever som har strøket mer enn to ganger til fagprøven.

* Deltakelse på møter og konferanser
* Referat fra fellesmøtet 26.03.15 (vedlagt)
* Møte mellom faglige råd og Utdanningsdirektoratet 18. mai om avgjørende innflytelse på Vg3 læreplaner.
* Flytskjema (vedlagt)

**Forslag til vedtak:**

Rådet tar sakene til orientering.

**26.3.2015 Eventuelt**